Pramoninių išmetamų teršalų (PIT) direktyva yra pagrindinė ES teisinė priemonė, kuria reglamentuojamas teršalų išmetimas iš maždaug 52 000 žemės ūkio ir pramonės įrenginių visoje ES. Šie įrenginiai, be kita ko, yra: elektrinės, naftos perdirbimo įmonės, plieno, spalvotųjų metalų, cemento, kalkių, stiklo, cheminių medžiagų, celiuliozės ir popieriaus, maisto produktų ir gėrimų gamybos įrenginiai, atliekų tvarkymo ir deginimo bei intensyvaus naminių paukščių ar kiaulių auginimo įrenginiai. Ja siekiama didelės naudos aplinkai ir žmonių sveikatai, visų pirma tuo, kad pagal ją privaloma taikyti geriausius prieinamus gamybos būdus (GPGB). Į PIT direktyvos taikymo sritį patenkančiuose sektoriuose susidaro didelė Europoje į orą ir vandenį išmetamų teršalų, taip pat nebuitinių atliekų, dalis. Apskaičiuota, kad šių sektorių išmetami teršalai sudaro apie 23 proc. viso ES į orą išmetamų teršalų kiekio ir apie 40 proc. viso ES išmetamų šiltnamio efektą sukeliančių dujų kiekio.

Patikrinimų vietoje dažnumas grindžiamas sistemingu atitinkamo pavojaus vertinimu ir didžiausią pavojų keliantys įrenginiai turi būti patikrinami bent kartą per metus, o mažiausią pavojų keliantys įrenginiai – kartą per trejus metus.

Remiantis pateiktais duomenimis, iš viso buvo leista nukrypti nuo GPGB išvadų nuostatų 133 kartus, tokios išimtys taikytos 98 įrenginiams, veikiantiems 15-oje valstybių narių (Airijoje, Belgijoje, Bulgarijoje, Čekijoje, Danijoje, Estijoje, Ispanijoje, Italijoje, Portugalijoje, Prancūzijoje, Rumunijoje, Suomijoje, Švedijoje, Vengrijoje ir Vokietijoje), o daugiausiai išimčių suteikė Švedija, Čekija ir Italija. Dažniausiai nukrypti nuo nuostatų buvo leidžiama įrenginiams, kuriems taikomos GPGB išvados dėl stiklo gamybos, po to įrenginiams, kuriems taikomos GPGB išvados dėl celiuliozės, popieriaus ir kartono gamybos. Nuo nuostatų dėl į orą išmetamų teršalų leista nukrypti dažniau (dėl 59 su GPGB susijusių išmetamųjų teršalų lygių iš 811 GPGB išvadose nurodytų su GPGB susijusių išmetamųjų teršalų lygių) nei dėl į vandenį išmetamų teršalų (dėl 24 su GPGB susijusių išmetamųjų teršalų lygių iš 252 GPGB išvadose nurodytų su GPGB susijusių išmetamųjų teršalų lygių).

Prancūzija, Vokietija, Italija ir Švedija pranešė apie 22 atvejus, kai leidimo sąlygose nustatytos išmetamųjų teršalų ribinės vertės buvo griežtesnės nei su GPGB taikymu susiję išmetamųjų teršalų kiekiai. Iš jų verta pažymėti tai, kad apie griežtesnes leidimų išdavimo sąlygas daugiau pranešta pagal PIT direktyvos 14 straipsnio 4 dalį (16 atvejų) (siekiant didesnio išmetamųjų teršalų kiekio sumažinimo nei galima pasiekti taikant GPGB pagal priimtas GPGB išvadas) ir pagal 18 straipsnį (5 atvejai) (siekiant laikytis aplinkos oro ir vandens kokybės normų). Vienu atveju, apie kurį pranešė Vokietija, griežtesnės leidimo sąlygos buvo nustatytos pagal PIT direktyvos 14 straipsnio 4 dalį ir 18 straipsnį. Dažniausiai griežtesnės leidimų išdavimo sąlygos nustatomos stiklo pramonėje eksploatuojamiems įrenginiams. Tačiau tai gali reikšti tik tai, kad šiam sektoriui skirtos GPGB išvados buvo vienos iš pirmųjų pagal PIT direktyvą priimtų išvadų ir nuo to laiko padaryta technologinė pažanga taikant išmetamųjų teršalų kiekio mažinimo metodus.

Pranešta, kad 2018 m. 87 proc. eksploatuojamų įrenginių turėjo leidimą, tačiau, pagal turimus duomenis, vis dar yra daug leidimo neturinčių įrenginių, visų pirma veikiančių atliekų sektoriuje (17 proc. šiame pramonės sektoriuje eksploatuojamų įrenginių) ir chemijos pramonės sektoriuje (16 proc. šiame pramonės sektoriuje eksploatuojamų įrenginių). Pranešta, kad didžiausias skaičius įrenginių, neturinčių leidimo, eksploatuojami intensyvios paukštininkystės ir gyvulininkystės sektoriuje (2 685 įrenginiai, kurie sudaro 14 proc. eksploatuojamų įrenginių). Septynios valstybės narės pranešė apie leidimų neturinčius įrenginius, daugiausia veikiančius Danijoje, Vokietijoje, Graikijoje ir Ispanijoje. Tačiau neaišku, ar tokia situacija yra susijusi su leidimo nebuvimu ar klaidingu pranešimu. Pavyzdžiui, nuo 2018 m., jei leidimas nebuvo išduotas, valstybės narės privalo aprašyti, kokių vykdymo užtikrinimo veiksmų buvo imtasi atitinkamo įrenginio veiklos vykdytojo atžvilgiu (ir apie tai pranešti per ES registrą). Vis dėlto įrenginių, neturinčių leidimo, yra daugiau nei ES registrui praneštų vykdymo užtikrinimo veiksmų atvejų, o tai rodo, kad reikia išsamesnio paaiškinimo (žr. 6 skirsnį).

Pagal PIT direktyvos 4 straipsnį nė vienas į jos taikymo sritį patenkantis įrenginys negali būti eksploatuojamas be leidimo.

-prievolė pranešti apie tikrinimų vietoje dažnumą ES registre atsirado tik 2017–2018 m. laikotarpiu ir nėra pakankamai laiko eilučių duomenų;

-ES registre nėra jokios informacijos apie tai, ar įrenginio patikrinimai vietoje turi būti atliekami dažniau nei kas trejus metus, atsižvelgiant į jo pavojaus aplinkai lygį.

Dideli kurą deginantys įrenginiai

2018 m. ES registre pranešta apie 3 162 didelius kurą deginančius įrenginius (KDĮ). Daugumos jų bendra nominali šiluminė galia yra 50–300 MW. Daugiausia didelių KDĮ eksploatuojama Vokietijoje (2018 m. – 534). Dar septynios valstybės narės (Ispanija, Italija, Lenkija, Nyderlandai, Prancūzija, Suomija ir Švedija) pateikė duomenis apie daugiau kaip 100 didelių kurą deginančių įrenginių. 19 valstybių narių pateikė duomenis apie mažiau nei 100 didelių kurą deginančių įrenginių.

KDĮ gali būti taikomos ribotos trukmės 31–35 straipsniuose nurodytos nuostatos, leidžiančios nukrypti nuo PIT direktyvos V priede nustatytų išmetamųjų teršalų ribinių verčių reikalavimų. Šios leidžiančios nukrypti nuostatos taikomos palyginti nedidelei KDĮ daliai (žr. ( 1lentelę )).

Dideliems KDĮ taikomos leidžiančios nukrypti nuostatos rūšis Didelių KDĮ, kuriems nuo 2018 m. taikomos nukrypti leidžiančios nuostatos, skaičius 31 straipsnis. Vietoj sieros dioksido išmetamųjų teršalų ribinių verčių taikyti mažiausią nusierinimo laipsnių procentinę dalį 16 32 straipsnis. Į pereinamojo laikotarpio nacionalinius planus įtrauktiems įrenginiams taikoma tiesiškai nuo 2016 m. iki 2020 m. vidurio mažėjanti bendra išmetamųjų teršalų riba 234 33 straipsnis. Leidžianti nukrypti nuostata, taikoma atsižvelgiant į ribotą įrenginių eksploatavimo trukmę ir neeksploatuojant įrenginio daugiau kaip 17 500 eksploatavimo valandų iki 2023 m. gruodžio 31 d. 117 34 straipsnis. Mažos atskiros sistemos 22 35 straipsnis. Centralizuoto šilumos tiekimo įrenginiai 217

Atliekų deginimo įrenginiai

2018 m. ES registrui pranešta apie 750 į PIT direktyvos taikymo sritį patenkančių (bendro) atliekų deginimo įrenginių, kurių bendra nominali galia viršijo 2 tonas per valandą. Apie didžiausią tokių įrenginių skaičių pranešė Prancūzija (179), Vokietija (149) ir Švedija (117). Apskritai ES dauguma įrenginių yra atliekų deginimo įrenginiai, o ne bendro atliekų deginimo įrenginiai. Taip yra dėl to, kad Prancūzijoje ir Vokietijoje yra labai daug atliekų deginimo įrenginių, o daugumoje kitų valstybių narių daugiausia veikia bendro atliekų deginimo įrenginiai, tačiau jų skaičius yra santykinai mažesnis. Didžiosios dalies įrenginių galia yra 2–25 tonos per valandą.

Įrenginiai, kuriuose naudojami organiniai tirpikliai

2018 m. pranešta, kad 26 022 įrenginiuose naudojami organiniai tirpikliai ir jie patenka į PIT direktyvos V skyriaus taikymo sritį. Iš jų nedidelėje dalyje (3 570 įrenginių, kurie sudaro 14 proc. bendro skaičiaus) taikomas taršos mažinimo planas pagal PIT direktyvos 59 straipsnio 1 dalies b punktą, o dar mažesnei daliai (77 įrenginiams, kurie sudaro 0,3 proc. bendro skaičiaus) taikomos 59 straipsnyje numatytos nukrypti leidžiančios nuostatos, pagal kurias įrenginiams leidžiama viršyti išmetamųjų teršalų ribines vertes.

Prieiga prie informacijos

Pagal PIT direktyvos 24 straipsnį, informacija apie leidimus ir išmetamųjų teršalų kiekio stebėsenos rezultatai skelbiami viešai. Taip pat viešai skelbiamos patikrinimų vietoje ataskaitos (PIT direktyvos 23 straipsnio 6 dalis).

Kad visuomenė galėtų susipažinti su tokiais dokumentais (PIT direktyvos 24 straipsnis), centrinės leidimų duomenų saugyklos yra prieinamos nacionaliniu lygmeniu 20-yje valstybių narių, o regioniniu lygmeniu – 5-iose valstybėse narėse (Belgijoje, Ispanijoje, Lenkijoje, Nyderlanduose ir Vokietijoje); tačiau tokiais atvejais ne visuose regionuose yra saugyklų. Be to, prieigai prie dokumentų ir jų suprantamumui kartais neigiamos įtakos turi jų formatas, taip pat kiekvienam įrenginiui skirtų leidimų ir susijusių dokumentų gausa.

Apie patikrinimus vietoje turima informacija dažnai yra ribota. Naudojimasis centrinėmis leidimų duomenų saugyklomis skelbiant patikrinimų vietoje ataskaitas (Austrijoje, Bulgarijoje, Čekijoje ir Danijoje), kaip ir naudojimasis bendru ataskaitos šablonu (Austrijoje, Čekijoje, Rumunijoje ir kai kuriuose Ispanijos regionuose), sudaro geresnes galimybes susipažinti su ataskaitomis.

Kalbant apie išmetamųjų teršalų kiekio stebėsenos duomenis, duomenų apie visus įrenginius skelbimo mastas yra ribotas. Kai kuriais atvejais buvo sukurtos duomenų bazės, suteikiančios prieigą prie duomenų, o daugeliu atvejų informacija pateikiama metinėse ataskaitose.

4Veiksmai ES lygmeniu

ES lygmeniu Komisija ėmėsi įvairių PIT direktyvos įgyvendinimo rėmimo veiksmų.

GPGB išvados